USE CASES για Τεχνολογία λογισμικού

Μαθητής

Προβολή βαθμών στα γραπτά των μαθημάτων

1. Ο μαθητής συνδέεται στην σχολική εφαρμογή,επιλέγει την ιδιότητα του, συμπληρώνει τα στοιχεία του και το σύστημα τον εισάγει στον λογαριασμό του.
2. Επιλέγει στο αρχικό του μενού την καρτέλα «Προβολή Βαθμών και Γραπτών» ,ώστε να δει τον βαθμό και το γραπτό του στις εξετάσεις των μαθημάτων που παρακολουθεί.
3. Το σύστημα εμφανίζει όλα τα μαθήματα που παρακολουθεί ο μαθητής και από δίπλα τον βαθμό (βαθμός πιο πρόσφατης εξέτασης) για κάθε μάθημα .
4. Ο μαθητής επιλέγει το μάθημα στο οποίο επιθυμεί να δει περισσότερες λεπτομέρειες σχετικά με τον βαθμό και το γραπτό του.
5. Το σύστημα του δίνει πρόσβαση στο διορθωμένο του γραπτό από τον καθηγητή εμφανίζοντας το αντίστοιχο αρχείο σε μορφή Word ή PDF.
6. Ο μαθητής κατεβάζει το αρχείο αυτό ώστε να δει τα λάθη του και τυχόν σχόλια πάνω στο γραπτό του
7. Το σύστημα εμφανίζει επιλογή «Συμφωνώ με την Βαθμολογία μου» και «Διαφωνώ με την βαθμολογία μου» ώστε να οριστικοποιηθεί ο βαθμός .
8. Ο μαθητής επιλέγει «Συμφωνώ με την Βαθμολογία μου» ,για να δηλώσει ότι δεν έχει ένσταση σχετικά με την βαθμολογία του.
9. Το σύστημα επικυρώνει την βαθμολογία του μαθητή .

Εναλλακτική Ροή 1

* 1. Στο βήμα 3, αν ο μαθητής δει ότι του εμφανίζεται κάποιο μάθημα το οποίο έχει σταματήσει να παρακολουθεί επιλέγει «Αφαίρεση από την λίστα».
  2. Το σύστημα θα αφαιρέσει το μάθημα από την λίστα και θα παραμείνει έτσι επίκαιρη
  3. Ο μαθητής συνεχίζει κανονικά την διαδικασία προβολή βαθμών στα γραπτά των μαθημάτων, από το βήμα 2.

Εναλλακτική Ροή 2

2.1 Στο βήμα 6, αν ο μαθητής αντιμετωπίζει κάποιο πρόβλημα σχετικά με την προβολή του γραπτού του (πχ δεν υπάρχει διαθέσιμο το αρχείο, το αρχείο είναι κενό, το αρχείο είναι λάθος) επιλέγει «Πρόβλημα με το αρχείο»

2.2 Το σύστημα δεν θα οριστικοποιήσει τον βαθμό του και θα τεθεί σε λειτουργία «Αναμονή»

Εναλλακτική Ροή 3

3.1 Στο βήμα 8, αν ο μαθητής παρατηρήσει λάθος στην βαθμολόγηση ή θεωρήσει ότι αδικήθηκε μπορεί να επιλέξει την καρτέλα «Διαφωνώ με τον βαθμό μου».

3.2 Το σύστημα δεν θα οριστικοποιήσει τον βαθμό του και θα εμφανίζεται δίπλα από το μάθημα «Αναμονή αναβαθμολόγησης»

Προβολή και τροποποίηση προγράμματος

1. Ο μαθητής επιλέγει την καρτέλα «Προβολή και Τροποποίηση Προγράμματος» για να δει και να επεξεργαστεί το εβδομαδιαίο του πρόγραμμα.
2. Το σύστημα εμφανίζει το εβδομαδιαίο πρόγραμμα του μαθητή το οποίο έχει οριστεί από τον διευθυντή του σχολείου για το τρέχον ακαδημαϊκό έτος.
3. Ο μαθητής επιλέγει να προσθέσει στο σχολικό πρόγραμμα του, κάποιες εξωσχολικές δραστηριότητες.
4. Το σύστημα επιτρέπει στον μαθητή να επεξεργαστεί μόνο τις ώρες μετά το σχολείο και αποθηκεύει τις προσθήκες.
5. Ο μαθητής επιλέγει κάποιο μάθημα ή εξωσχολική δραστηριότητα για να δει παλιές του καταχωρήσεις.
6. Το σύστημα εμφανίζει μια λίστα με παλιές του καταχωρήσεις που αφορούν είτε σημειώσεις για ένα μάθημα μια συγκεκριμένη ημερομηνία, είτε υπενθυμίσεις για κάποιο επόμενο μάθημα μιας ημερομηνίας.
7. Ο μαθητής επιλέγει προσθήκη καταχώρησης για να γράψει νέα καταχώρηση στο συγκεκριμένο μάθημα.
8. Το σύστημα του εμφανίζει ένα ημερολόγιο με διαθέσιμες ημερομηνίες για προσθήκη καταχώρησης .
9. Ο μαθητής επιλέγει την ημερομηνία για την οποία θέλει να κάνει την καταχώρηση για το μάθημα της επιλογής του.
10. ~~Ο μαθητής επιβεβαιώνει την ημερομηνία και~~ Το σύστημα του δίνει την δυνατότητα να γράψει την υπενθύμιση που θέλει σε μια φόρμα κειμένου. ~~καθώς και να έχει πρόσβαση στις παλιές του καταχωρήσεις~~
11. Ο μαθητής ολοκληρώνει τις ενέργειες αυτές και το σύστημα αποθηκεύει το ενημερωμένο πρόγραμμα του.

Εναλλακτική ροή 1

* 1. Μετά το βήμα 2 ,ο μαθητής επιθυμεί να διαγράψει κάποια από τις εξωσχολικές του δραστηριότητες επιλέγει Διαγραφή.
  2. Το σύστημα τον ρωτάει αν είναι σίγουρος για την ενέργεια αυτή καθώς θα χαθούν μαζί με την εξωσχολική δραστηριότητα και όλες οι καταχωρήσεις σχετικά με αυτή.
  3. Ο μαθητής επιλέγει να διαγράψει την εξωσχολική δραστηριότητα από το πρόγραμμα και το σύστημα το πραγματοποιεί

Εναλλακτική ροή 2

* 1. Στο βήμα 5,ο μαθητής επιθυμεί να διαγράψει κάποια από τις παλιές καταχωρήσεις του επιλέγει Διαγραφή.
  2. Το σύστημα διαγράφει την συγκεκριμένη καταχώρηση και εμφανίζει την ενημερωμένη λίστα

Εναλλακτική ροή 3

* 1. Στο βήμα 11,ο μαθητής συνειδητοποιεί ότι όλες οι ενέργειες που έκανε ~~από την αρχή της επιλογής της καρτέλας «Προβολή και Τροποποίηση Προγράμματος»~~ είναι εξ ολοκλήρου λανθασμένες και επιλέγει «Αγνόηση Ενεργειών»
  2. Το σύστημα τον ρωτάει αν είναι σίγουρος για την ενέργεια αυτή καθώς θα χαθούν όλες οι ενέργειες που πραγματοποίησε.
  3. Ο μαθητής επιλέγει να αγνοηθούν όλες οι αλλαγές που έκανε στο πρόγραμμα και το σύστημα το πραγματοποιεί.